    Iṣẹ́ tí mo ń fẹ́ rán ọ náà nìyí, mo fẹ́ kí o wá ṣe asáájú àwọn ọ̀dọ̀ mìíràn, kí ẹ wa lọ sí Òkè Ìrònú, ti ń bẹ nínú Igbó Elẹ́gbèje, kí ẹ wá lọ ká èso igi Ìrònú fún mi wa. Igi Ìrònú ni ó fún ìlú náà lórúkọ, abamì igi ni igi Ìrònú, bàbá mi sì ti ń sọ̀rọ̀ rẹ̀ fún mi kí ó tó di pé títán dé báa, tí èmi wá gun orí oyè. Bí ènìyàn bá gbin igi náà sí orí omi ní ìlúkílùú ẹnikẹni tí ó bá mu nínú omi ibẹ̀ yóò di ọlọ́gbọ́n pátápátá. Bẹ́ẹ̀ ni kí ni gbòǹgbò ìgbéga ayé pátápátá? Mo ṣe bí ìrònú ni. Àìronú níí’mú kí ènìyàn jalè, ti ń mú kí ènìyàn ṣèké, tí ń mu kí ènìyàn ṣáá tá ọmọ nìkejì, tí ń mú kí ènìyàn rẹ̀ ọmọnìkejì jẹ, ìrònú ni ó wà ni ìdí ẹ̀rọ mọ́tò, òun ni gbòǹgbò reluwé, òun ni ọmọ-ènìyàn fi ń fò lójú ọ̀run, ìrònú ni pàtàkì ohun ìjà oníṣègùn, òun ni ó wà ní idi egbòogi, paríparí gbogbo rẹ̀, bí ènìyàn bá wà tí ó wí pé kò sí nǹkan tí Olódùmarè lè ṣe, aláìronú ni. Agbára ìrònú pọ̀, òun ni ìyàtọ̀ tí ó wà láàrin àwọn ọmọ ènìyàn àti àwọn ọmọ ẹranko. Nítorí náà, Ìrìnkèrindò, ìwọ ọmọ Oyíndayépọ̀, bá mi wá èso igi ìrònú lọ.’
    Ise ti mo n fe ran o naa niyi, mo fe ki o wa se asaaju awon odo miiran, ki e wa lo si Oke Ironu, ti n be ninu Igbo Elegbeje, ki e wa lo ka eso igi Ironu fun mi wa. Igi Ironu ni o fun ilu naa loruko, abami igi ni igi Ironu, baba mi si ti n soro re fun mi ki o to di pe titan de baa, ti emi wa gun ori oye. Bi eniyan ba gbin igi naa si ori omi ni ilukiluu enikeni ti o ba mu ninu omi ibe yoo di ologbon patapata. Bee ni ki ni gbongbo igbega aye patapata? Mo se bi ironu ni. Aironu nii’mu ki eniyan jale, ti n mu ki eniyan seke, ti n mu ki eniyan saa ta omo nikeji, ti n mu ki eniyan re omonikeji je, ironu ni o wa ni idi ero moto, oun ni gbongbo reluwe, oun ni omo-eniyan fi n fo loju orun, ironu ni pataki ohun ija onisegun, oun ni o wa ni idi egboogi, paripari gbogbo re, bi eniyan ba wa ti o wi pe ko si nnkan ti Olodumare le se, alaironu ni. Agbara ironu po, oun ni iyato ti o wa laarin awon omo eniyan ati awon omo eranko. Nitori naa, Irinkerindo, iwo omo Oyindayepo, ba mi wa eso igi ironu lo.’